HR
14.3.2022.
Službeni list Europske unije
C 119/51
— naloži ECHA snošenje svih troškova ovog postupka, troškova tužitelja u postupku pred Žalbenom komisijom i povrat pristojbi plaćenih u tim postupcima.
Tužbeni razlozi i glavni argumenti U prilog osnovanosti tužbe tužitelj ističe šest tužbenih razloga. 1.
Prvi tužbeni razlog, koji se temelji na tvrdnji da je Žalbena komisija počinila pogrešku koja se tiče prava kada je smatrala da prestanak proizvodnje tvari 1,3-diokso-2-benzofuran-5-karoboksilne kiseline s nonan-1-olom (EC broj 941-303-6) (u daljnjem tekstu: tvar) zbog razloga više sile ne oslobađa tužitelja od obveze dostavljanja informacija zatraženih u prvotnoj odluci o provjeri usklađenosti tvari. 2.
Drugi tužbeni razlog, koji se temelji na tvrdnji da je Žalbena komisija iskrivila službene dokaze te je na temelju toga (i.) donijela pogrešan pravni zaključak i (ii.) zahtijevala od tužitelja da podnese dokaze upućujući na neutemeljenu pretpostavku. 3.
Treći tužbeni razlog, koji se temelji na tvrdnji da je Žalbena komisija pogrešno protumačila i primijenila članak 42. stavak 1. i članak 50. stavak 2.
Uredbe (EZ) br.
1907/2006 („REACH”) (1). 4.
Četvrti tužbeni razlog, koji se temelji na tvrdnji da je Žalbena komisija pogrešno protumačila i primijenila članke 5. i 6.
Uredbe REACH. 5.
Peti tužbeni razlog, koji se temelji na tvrdnji da je Žalbena komisija pogrešno smatrala da smjernica dostupna na ECHA-inoj mrežnoj stranici o posljedicama prestanka proizvodnje nije tužitelju pružila precizna jamstva i da ECHA nije povrijedila načela pravne sigurnosti i zaštite legitimnih očekivanja. 6.
Šesti tužbeni razlog, koji se temelji na tvrdnji da je Žalbena komisija pogrešno tumačila i primijenila načelo proporcionalnosti i pravo na dobru upravu.
(1)
Uredba (EZ) br.
1907/2006 Europskog parlamenta i Vijeća od 18. prosinca 2006.
o registraciji, evaluaciji, autorizaciji i ograničavanju kemikalija (REACH) i osnivanju Europske agencije za kemikalije te o izmjeni Direktive 1999/45/EZ i stavljanju izvan snage Uredbe Vijeća (EEZ) br.
793/93 i Uredbe Komisije (EZ) br.
1488/94 kao i Direktive Vijeća 76/769/EEZ i direktiva Komisije 91/155/EEZ, 93/67/EEZ, 93/105/EZ i 2000/21/EZ (SL 2006., L 396, str. 1.)
(SL, posebno izdanje na hrvatskom jeziku, poglavlje 13., svezak 23., str. 3.)
Tužba podnesena 18. siječnja 2022. – Sanoptis/EUIPO – Synoptis Pharma (SANOPTIS) (Predmet T-30/22) (2022/C 119/73) Jezik postupka: engleski Stranke Tužitelj: Sanoptis Sàrl (Luxembourg, Luksemburg) (zastupnik: S. Rost, odvjetnik) Tuženik: Ured Europske unije za intelektualno vlasništvo (EUIPO) Druga stranka pred žalbenim vijećem: Synoptis Pharma sp. z o. o. (Varšava, Poljska)
Podaci o postupku pred EUIPO-om Podnositelj prijave spornog žiga: tužitelj Predmetni sporni žig: verbalni žig Europske unije „SANOPTIS” – prijava za registraciju br.
17 934 770 Postupak pred EUIPO-om: postupak povodom prigovora Pobijana odluka: odluka četvrtog žalbenog vijeća EUIPO-a od 18. studenoga 2021.
u predmetu R 850/2021-4